সয়া ফর্মুলা

**সয়া ফর্মুলা** হলো মানুষের মাতৃদুগ্ধের একটি বিকল্প। এটি সয়াবিনে পাওয়া প্রোটিনের ওপর ভিত্তি করে তৈরি একটি বাণিজ্যিক পণ্য। সয়া ইনফ্যান্ট ফর্মুলাতে প্রোটিনের উৎস হিসেবে প্রক্রিয়াজাত সয়াবিন ব্যবহার করা হয় এবং এটি গুঁড়া বা তরল আকারে পাওয়া যায়। সাধারণত ল্যাকটোজ-মুক্ত এই সয়া ইনফ্যান্ট ফর্মুলাতে ভিন্ন ধরনের চিনি থাকে। যেসব শিশু গরুর দুধের প্রোটিন সহ্য করতে পারে না, তাদের সয়া প্রোটিনের প্রতিও অসহনশীলতা থাকতে পারে। এটি বেশ কিছু দিক থেকে মানুষের বুকের দুধের চেয়ে আলাদা। সয়া প্রোটিন শরীরে আয়রন বা লোহা শোষণে বাধা দেয়। বিশ্ব স্বাস্থ্য সংস্থার প্রতিবেদনে সয়াভিত্তিক ফর্মুলা সম্পর্কে বলা হয়েছে যে, এই প্রভাব কাটিয়ে ওঠার জন্য সয়া ফর্মুলাতে অতিরিক্ত আয়রন যুক্ত (ফোর্টিফাইড) করা হয়। সয়াভিত্তিক শিশুখাদ্যে পাওয়া একটি প্রাকৃতিক উদ্ভিদ-জাতীয় উপাদান হলো ফাইটিক অ্যাসিড। এটি আয়রন শোষণে শক্তিশালী বাধা প্রদানকারী উপাদান, যদিও প্রক্রিয়াকরণের সময় এটি অপসারণ করা সম্ভব। তবে কতজন প্রস্তুতকারক এই পদ্ধতি অনুসরণ করেন তা জানা যায়নি। চীন এবং ভিয়েতনাম সয়াভিত্তিক শিশুখাদ্য নিয়ন্ত্রণের মাধ্যমে তাতে NaFeEDTA (সোডিয়াম-ফেরিক ইথিলিনডায়ামিনটেট্র অ্যাসেটিক অ্যাসিড) যুক্ত করা বাধ্যতামূলক করেছে, যাতে ফর্মুলাটি শক্তিশালী হয় এবং শিশুর শরীরে আয়রন শোষণ ক্ষমতা বৃদ্ধি পায়। যখন সয়াভিত্তিক শিশুখাদ্যে আয়রন যৌগ যোগ করা হয়, তখন সেটিকে এনক্যাপসুলেটেড বা আবৃত করে দেওয়া হয় যাতে ফর্মুলাটির রঙ কালো না হয়ে যায়।

## উপাদানসমূহ
সয়াভিত্তিক শিশুখাদ্যে জিনগতভাবে পরিবর্তিত (জেনেটিক্যালি মডিফাইড) উপাদান থাকতে পারে। এর পুষ্টিগুণ মাতৃদুগ্ধের তুলনায় কম হতে পারে। সয়াভিত্তিক শিশুখাদ্যে অ্যালুমিনিয়াম, ফাইটেট এবং ফাইটোস্ট্রোজেন (আইসোফ্ল্যাভোন) থাকতে পারে যা অপ্রত্যাশিত পার্শ্বপ্রতিক্রিয়া সৃষ্টি করতে পারে। অন্যান্য উপাদানগুলোর মধ্যে রয়েছে অ্যামিনো অ্যাসিড: যেমন টাউরিন, মেথিওনিন এবং কার্নিটিন। এতে ফসফরাস, ক্যালসিয়াম, আয়রন এবং জিঙ্ক খনিজ হিসেবে যুক্ত করা হয়। সয়া ইনফ্যান্ট ফর্মুলাতে (SIF) সয়া-আইসোলেটও থাকে যা প্রোটিনের ৯৫% সরবরাহ করে।

## নির্দেশনা
শিশুর খাদ্যের জন্য স্তন্যদান বা বুকের দুধ খাওয়ানোই এখনো সবচেয়ে ভালো বিকল্প। তবে কিছু ক্ষেত্রে যখন স্তন্যদান সম্ভব হয় না, তখন ফর্মুলার ব্যবহার উপযুক্ত হতে পারে।

সয়াভিত্তিক শিশুখাদ্য ব্যবহারের প্রধান নির্দেশকগুলো হলো গ্যালাক্টোসেমিয়া এবং ল্যাকটেজ ঘাটতি। যখন কোনো শিশুর গরুর দুধের প্রতি অ্যালার্জি তৈরি হয়, তখন সয়াভিত্তিক ফর্মুলা ব্যবহার করা হয়। সয়াভিত্তিক ফর্মুলা মাতৃদুগ্ধের অন্যান্য বিকল্পের তুলনায় সাশ্রয়ী।

## ইতিহাস
সয়া ফর্মুলার প্রভাব নিয়ে অতীতের কিছু প্রতিবেদনে ইঙ্গিত দেওয়া হয়েছিল যে, সয়া ফর্মুলার কোনো উপাদান প্রজনন ক্ষমতাকে প্রভাবিত করতে পারে। তবে বিভিন্ন গবেষণায় দেখা গেছে যে সয়া ফর্মুলা সেবন এবং প্রজনন অঙ্গের গঠন বা কাজের অস্বাভাবিকতার মধ্যে কোনো সম্পর্ক নেই। সয়াভিত্তিক শিশুখাদ্য গত ১০০ বছরেরও বেশি সময় ধরে ব্যবহৃত হয়ে আসছে। ১৮০০-এর দশকের শেষ দিকে এবং ১৯০০-এর দশকের শুরুর দিকে স্তন্যদানের পাশাপাশি ফর্মুলা দিয়ে সম্পূরক খাদ্য দেওয়ার বিষয়টি গ্রহণযোগ্যতা পায়। ১৯০৯ সালের দিকেই সয়াভিত্তিক ফর্মুলার ব্যবহার শুরু হয়েছিল।

## অ্যালার্জি এবং অন্যান্য উদ্বেগ
সয়াভিত্তিক শিশুখাদ্যের সাথে শিশুদের অ্যালার্জির একটি সম্পর্ক রয়েছে। সয়া ফর্মুলা খাওয়ানো তিন মাসের কম বয়সী শিশুদের মধ্যে দীর্ঘস্থায়ী ফুড প্রোটিন-ইনডিউসড এন্টারোকোলাইটিস সিনড্রোম (FPIES) লক্ষ্য করা গেছে। ফ্রান্স সয়াভিত্তিক শিশুখাদ্য বাজার থেকে সরিয়ে নিয়েছে। মার্কিন যুক্তরাষ্ট্রে ক্রয়কৃত শিশুখাদ্যের প্রায় ২০% হলো সয়াভিত্তিক ফর্মুলা। নিউজিল্যান্ডে এর ব্যবহার প্রায় ১০% এবং বেলজিয়াম ও যুক্তরাজ্যে প্রায় ৫%।

## আরও দেখুন

বুকের দুধের গয়না

ল্যাক্টিভিজম

বেবি গাগা

শিশুদের অ্যালার্জি

## তথ্যসূত্র

## বহিঃসংযোগ
14px| গবেষণার জন্য উইকিপিডিয়া ব্যবহার

বিষয়শ্রেণী:শিশুখাদ্য
বিষয়শ্রেণী:শিশুর পণ্য
বিষয়শ্রেণী:শিশুর পরিচর্যা
বিষয়শ্রেণী:সয়াভিত্তিক খাদ্য
বিষয়শ্রেণী:নবজাতকবিদ্যা
বিষয়শ্রেণী:বাচ্চাদের ব্যবহার্য দ্রব্য
বিষয়শ্রেণী:বাচ্চার পরিচর্যা
বিষয়শ্রেণী:নবজাতকবিজ্ঞান